**Styrehelg Eikesdal 18.02.22 – 20.02.22**

**Referat. Styremøte lørdag 19. februar 2022 kl.12.00 – 17.00**

Til stede:

Dag Erling Austvik, Kretsleder.

Linn Kaspersen, Visekretsleder.

Hjalmar Hals, Styremedlem.

Petter Holsbø Angvik, Styremedlem. – Med digitalt.

Silje Tufte, Styremedlem. – Ikke møtt.

Melissa Ranheim, vara. – Ikke møtt.

Natalie Solberg, vara. – Ikke møtt.

Referent: Linn Kaspersen.

**Saker:**
**Bli kjent**

Planen var at hele styret skulle bruke helgen på å bli kjent med hverandre. 3 møtt til styrehelg. Mye av planlagt aktivitet ble droppet.

Styremøtet ble gjennomført med 4 deltakere fra styret på lørdag.

 **Interne avklaringer**

 **- Ønsker for egen utvikling** Alle til stede kom med sine synspunkter og ønsker.  **- Hva vil du bidra med inn i kretsstyret?** Alle til stede kom med sine synspunkter og ønsker. **- Ønsker for styrets mål** Alle til stede kom med sine synspunkter og ønsker. **- Forventninger til dette året i styret** Alle til stede kom med sine synspunkter og ønsker. **- Forventninger til kretsleder** Alle til stede kom med sine synspunkter og ønsker. **- Internavtale** Det ble utarbeidet kjøreregler for hvordan vi ønsker å utføre styrearbeidet.

**Arbeidsoppgaver
- teknisk utstyr**

Skaffe oversikt over hva kretsen har av utstyr. Samle alt på ett sted.

Hvem tar ansvar for dette? Linn starter med kretskontoret i Molde. Hjalmar skaffer oversikt i Kristiansund. Silje og Petter tar kretsboden i kjelleren i Molde.

Vedtak: Det må skaffes et egnet felles lokale for å få samlet alt av utstyr og materiell. Helst i Molde da dette er midt i kretsen.

Tas til orientering.

 **- kontormateriell**

Skaffe oversikt over hva kretsen har av kontormateriell. Samle alt på ett sted.

Hvem tar ansvar for dette? Linn starter med kretskontoret i Molde. Hjalmar skaffer oversikt i Kristiansund.

Vedtak: Det må skaffes et egnet felles lokale for å få samlet alt av utstyr og materiell. Helst i Molde da dette er midt i kretsen.

Tas til orientering.
 **- program materiell**

Skaffe oversikt over hva kretsen har av program materiell. Samle alt på ett sted.

Hvem tar ansvar for dette? Linn starter med kretskontoret i Molde. Hjalmar skaffer oversikt i Kristiansund.

Vedtak: Det må skaffes et egnet felles lokale for å få samlet alt av utstyr og materiell. Helst i Molde da dette er midt i kretsen.

Tas til orientering.

 **- HMS internt i styret og på arrangementer**

Det finnes ikke noen generell plan for HMS i kretsen. Beredskapsplaner har blitt laget til hvert større arrangement som kretsleir.

Styrets innstilling: Utarbeide beredskapsplan for alle kretsens arrangementer?

Status: Hjalmar skal jobbe videre med kartlegging av behov. Tas opp igjen ved senere styremøter.

Styrets innstilling: Anbefale gruppene å utarbeide beredskapsplan for egne møter og arrangementer.

Status: Hjalmar skal jobbe videre med kartlegging av behov. Tas opp igjen ved senere styremøter.

**-Politiattest:** Alle som ikke har oppdatert attest, må bestille og levere politiattest. DEA skaffer erklæring fra forbundet som skal legges ved bestillingen av politiattest. Gjelder styret.

 **- økonomistyring** Merethe Halstensen har tatt oppdraget som kasserer inntil videre.

Vedtak: Tas til orientering.

 **- referatskriving**

Spørsmål: Fast referent eller rullerende oppgave?

Forslag: Dette må diskuteres nærmere ved en senere anledning. Vanskelig for visekretsleder å være fast referent, hvis vedkommende også skal være ordstyrer ved møte.

Vedtak: Tas til orientering.

**-Møteplan**

Forslag: Utarbeides på kommende styremøte når alle er til stede.

Vedtak: Tas til orientering.

 **- møtestruktur**

Forslag: Månedlige møter, neste møte onsdag 23.03. kl.16. Møteramme ca. 4 timer. Innkalling sendes ut. Møteplikt. Det bestilles møtemat/middag.

Vedtak: Møtestruktur videre skal utarbeides av styret i fellesskap.

**- prosjekter**

Spørsmål: Har kretsstyret noen prosjekter som skal videreføres?

- Kretssekretær, men dette har ligget dødt en stund.

-Ressurspatruljen videreføres som er del av ledertrenermiljøet.

- Ledertrening: Synnøve Valle og Odd Kjetil Sørgaard er oppnevnt av styret. De tar ansvar for ledertrening, utvikling av miljøet, organiserer og holder kurs. Ressurspatruljen inngår i dette.

Vedtak: Tas til orientering. **Speider/rover forum**

Det tidligere styret har tatt på seg å arrangere speider/rover forum 21.-23.oktober 2022. Dette skal etter planen gjennomføres slik forbundet nå forventer.

Status: Under arbeid.

Vedtak: Tas til orientering.

**Arrangementer i kretsen**

**KK**

Dato: 30.04.22 – 01.05.22

Eide / Batnfjorden arrangerer.

**Gruppeledersamling:**

Forslag: Flyttes fra 3.mars til 10.mars.

Vedtak: Gruppeledersamlingen flyttes til 10.mars kl.18.00 – 20.00. Middag for de som ønsker det fra kl.17:30.

Innkalling sendes ut til gruppene av kretsleder. Hver gruppe får anledning til å stille med 2 rep. Ledertrenergruppen innkalles også. Hele kretsstyret inklusive vara stiller ved gruppeledersamlingen. Møteramme ca. 2 timer. Det bestilles mat.

Agenda for gr.l.samling: Vandreleir, Kretsansatt, på hvilken plattform ønsker gruppene at kommunikasjon skal foregå? Status i gruppene – hva trenger de hjelp til? Innspill fra gruppene.

 **Vår dag 23.april**

Søknadsfrist for støtte til Vår dag har utløpt, styret rakk ikke fristen. Pr i dag er det ikke lagt en plan for denne dagen. Hver gruppe skal arrangere hvert sitt opplegg.

Vedtak: DEA kontakter forbundet angående muligheter rundt støtte.

**Blåtur**

Det er mottatt støtte fra Fylkeskommunen. 30.000 kan brukes på et felles arrangement med KFUM/KFUK og Sunnmøre Krets.

Patrick Gule er prosjektleder/ har ansvar for arrangering av Blåtur.

Vedtak: Tas til orientering.

**Vår veke**

Dato: 06.06.22 – 12.06.22

Det kan søkes om 50.000 kroner fra Fylkeskommunen til støtte. Dette inngår i Frivillighetens år. Søknadsfrist: 28.02.22.

Spørsmål: Skal det samarbeides med andre frivillige organisasjoner for felles arrangement?

Vedtak: Linn ser på søknad til støtte. Det må skaffes innlogging for organisasjon. Trenger org.nr. Linn prøver å få en oversikt over hva som inngår i Vår veke og hvem som skal involveres.

**Vandreleir 2022**

Dato: 02.07.22 – 09.07.22.

Spørsmål: Hvem er fungerende kretsleder i forkant av / under vandreleiren? DEA er teknisk sjef i staben og dermed inhabil.

Forslag: 1.Linn som visekretsleder rykker opp som kretsleder i saker angående vandreleiren. 2. Petter kan være fungerende kretsleder under selve leiren. Hvis noe dramatisk skulle skje må han da legge sine oppgaver i administrasjonen til side, og noen må ta over disse.

Vedtak: Forslag 1 vedtas. Linn rykker opp i saker angående vandreleiren 2022.

Status: DEA orienterer om hvordan det ligger an med leiren pr i dag, og hvilke utfordringer som må løses.

Tas til orientering.

**Kretsansatt**

Det har blitt laget forslag til stillingsannonse.

Det noteres forslag til endringer i denne.

Styrets innstilling: Det er ønskelig å få på plass en kretsansatt. Dette er vedtatt ved kretstinget. Ønskelig at stillingen lyses ut i løpet av mai 2022.

Vedtak: Forslagene til endring sendes til Synnøve og Odd Kjetil for vurdering. Dette tas opp videre på gruppeledersamlingen 10.mars. Hver enkelt gruppe må melde inn hvor mye de ønsker å bruke den ansatte, evt melde om at de ikke ønsker å benytte den ansatte.